Diari Oficial de la Generalitat Valenciana


Sumari del DOGV 5230, del 30-03-2006 (2006/3120)

RESOLUCIÓ de 2 de febrer de 2006, del director general d'Investigació i Transferència Tecnològica, per la qual es renoven les ajudes per a projectes d'investigació científica i desenvolupament tecnológic per a grups emergents, adjudicades en la convocatòria de 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5230

Data del DOGV
:   30-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3120


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 2 de febrer de 2006, del director general d'Investigació i Transferència Tecnològica, per la qual es renoven les ajudes per a projectes d'investigació científica i desenvolupament tecnológic per a grups emergents, adjudicades en la convocatòria de 2005. [2006/3120]  
Per Orde de 3 de desembre de 2004, del conseller d'Empresa, Universitat i Ciència (DOGV núm. 4.906, de 20 de desembre) es van convocar, entre altres, ajudes per a projectes d'investigació científica i desenvolupament tecnològic per a l'exercici de 2005.  
Per mitjà de la Resolució de 29 de juny de 2005, del director general d'Investigació i Transferència Tecnològica (DOGV núm. 5.163 de 27 de desembre de 2005), es van adjudicar ajudes per a projectes d'investigació científica i desenvolupament tecnològic per a grups emergents.  
L'apartat 9 b) de l'annex XI de l'Orde de 13 de juliol de 2005 del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenvolupament tecnològic a la Comunitat Valenciana, establix que la renovació de les ajudes a la realització de projectes concedides a l'empara de l'Orde de 3 de desembre de 2004, del conseller d'Empresa, Universitat i Ciència, per la qual es van convocar diferents tipus d'ajudes per al foment de la investigació científica i el desenvolupament tecnològic a la Comunitat Valenciana, i la determinació de l'import de l'ajuda per a la segona anualitat dins dels límits establits en l'annex II de l'esmentada orde, establix que el director general d'Investigació i Transferència Tecnològica ha de dictar resolució dins del primer trimestre de 2006, en funció de les disponibilitats pressupostàries i els resultats del seguiment cientificotècnic anual realitzat.   
D'una altra part, per Orde de 22 de desembre de 2005, del conseller d'Empresa, Universitat i Ciència (DOGV num. 5.178, de 17 de gener de 2006), es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenvolupament tecnológic, convocades per mitjà de l'Orde de 13 de juliol de 2005, del conseller d'Empresa, Universitat i Ciència.  
Per tot això, una vegada comprovades les sol·licituds de renovació presentades i d'acord amb el que establix la disposició final primera de l'esmentada Orde de 13 de juliol de 2005, fent ús de la delegació conferida, resolc:  
Primer  
Procedir a la renovació de les ajudes per a projectes d'investigació científica i desenvolupament tecnològic per a grups emergents adjudicades per Resolució de 29 de juny de 2005, del director general d'Investigació i Transferència Tecnològica corresponents a la convocatòria realitzada per l'Orde de 3 de desembre de 2004, del conseller d'Empresa, Universitat i Ciència, per la qual es convocaven diferents tipus d'ajudes per al foment de la investigació científica i el desenvolupament tecnològic a la Comunitat Valenciana, a les entitats beneficiàries que s'indiquen en l'annex, i en les quanties indicades, a càrrec dels crèdits de la línia de subvenció T4015 de l'aplicació pressupostària 84.71.57.828.53 del pressupost de la Generalitat per al 2006.  
Les sol·licituds que no figuren en l'annex previst en l'apartat anterior es consideren denegades. La motivació de la denegació queda acreditada en l'expedient.  
Segon  
Notificar a les entitats beneficiàries la resolució de les ajudes, amb indicació dels termes i condicions de la dita concessió.   
Les entitats beneficiàries hauran de complir les obligacions i normes de justificació previstes en els annexos I i II de l'Orde de 3 de desembre de 2004 del conseller d'Empresa, Universitat i Ciència, per la qual es convoquen diferents tipus d'ajudes per al foment de la investigació científica i el desenvolupament tecnològic a la Comunitat Valenciana.  
El termini màxim per a la presentació dels documents justificatius de les ajudes, assenyalats en l'annex I de l'Orde de 3 de desembre del 2004, citada, serà el 31 de gener de 2007 en el cas d'entitats que facen ús del pagament anticipat i del 15 de desembre de 2006 per a la resta.  
Tercer  
Publicar la present resolució en el Diari Oficial de la Generalitat Valenciana  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda amb caràcter potestatiu en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte, en el termini d'un mes comptador des de l'endemá de la notificació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.  
València, 2 de febrer de 2006.. El director general d'Investigació i Transferència Tecnològica: Jesús T. Pastor Ciurana.